kardosdrur/scandi-wiki huggingface dataset:
Tyfon (græsk mytologi)

Tyfon (også kendt som Tyfaon, Tyfoeus eller Tyfos) er et af Gaias børn i den græske mytologi.

Efter Gaias børn Titanerne var overvundet af Olympens guder, kunne hun ikke finde sig til rette med de nye verdensherskere. Derfor skabte hun med Tartaros som fader, det kæmpemæssige uhyre – Tyfon, der var så stort, at dets hoved rørte ved stjernerne og kunne favne fra solopgang til solnedgang. Tyfons krop var besat med tusindvis af vinger, og som underkrop havde han hundrede slanger, der brølede som hundrede tyre.

Gaia fødte ham i en grotte i Kilikien, hvorefter han straks angreb guderne med flammer fra sit gab. Zeus kastede utallige lyn på Tyfon, som til sidst blev tvunget i knæ. Da Zeus nærmede sig for at give det dødsstødet, skar Tyfon hans knæhaser af og flygtede til en hule, hvor de blev gemt. Zeus var da nødt til at bede moirerne, de græske skæbnegudinder, om hjælp. De tilbød Tyfon en magisk urt, der kunne bevare hans styrke. Tyfon spiste af urten, der hed Kun-en-dag, og nu havde han beseglet sin skæbne. Hermes stjal Zeus' knæhaser tilbage, og nu fortsatte jagten efter Tyfon, der fløj verden rundt i mægtige spring. Da de kom til Sicilien, begravede Zeus det store uhyre under vulkanen Etna. Myten forklarer, at de lyn, som Zeus dræbte Tyfon med, stiger op af svælget.

Tyfon er fader til den ødelæggende storm.

Kilder 
 Leo Hjortsø: "Græske Guder og Helte", 1984, Politikens Forlag A/S, 

Græsk mytologi
Væsener i græsk mytologi
Roxette

Roxette var en svensk popduo, som bestod af Per Gessle (født 12. januar 1959 i Halmstad) og Marie Fredriksson (født 30. maj 1958 i Östra Ljungby, Skåne - død 9. december 2019). Duoen blev dannet i 1986, og har efter sigende solgt over 75 millioner plader på verdensplan.

Gruppen spiller en meget ligefrem popmusik med gode hooks og iørefaldende melodier. Ved siden af ABBA er gruppen Sveriges største internationale musiknavn igennem tiderne med et pladesalg over hele verden.

Sideløbende med Roxette og i duoens pauser arbejdede de begge med andre projekter. Således gendannede Per Gessle i 1994 gruppen Gyllene Tider i forbindelse med et støttealbum for Rädda Barnen. Gruppen indspillede en sang dertil, ligesom Marie Frederiksson gjorde som solist.

Ud over de mange plader og projekter har Per Gessle gennem årene leveret sange til mere end 50 svenske kunstnere, bl.a. Sha-Boom, Carola og Monica Törnell. Marie Fredriksson har medvirket som korsangerinde på plader for et utal af svenske kunstnere.

Diskografi 

 Heartland (1984) (US EP)
 Pearls of Passion (1986)
 Look Sharp! (1988)
 Joyride (1991)
 Tourism (1992)
 Crash! Boom! Bang! (1994)
 Don't Bore Us, Get to the Chorus! (Greatest hits compilation) (1995)
 Have a Nice Day (1999)
 Room Service (2001)
 Greatest Hits (2011)
 Charm School (2011)
 Travelling (2012)
 Good Karma (2016)

Eksterne henvisninger 

 
Etableret i 1986
Thurø Boldklub af 1920

Thurø Boldklub af 1920 er en dansk fodboldklub beliggende på Thurø. Klubben har et hold placeret i Fyns serie 2 og spiller deres hjemmekampe på Thurø Stadion.

Klubbens højdepunkt var at finde i sæsonen 2003/2004 hvor klubben havde spillet sig i Danmarksserien. I denne sæson mødte man lokalrivalen Svendborg fB. Interessen for kampen var så stor at man den 28. maj
2004 satte en lokal rekord med 1.300 tilskuere  på Thurø Stadion

I juni 2010 fejrede klubben sit 90-års-jubilæum med en opvisningskamp mellem et udvalgt hold fra Sydfyn og Old Boys Landsholdet med bl.a Brian Laudrup og Flemming Povlsen.

Ekstern kilde/henvisning 
 Thurø Boldklubs officielle hjemmeside 
 Stillingen i Serie 1

Fodboldklubber under DBU Fyn
Boldklub af 1920
Finska Notisbyrån

Finska Notisbyrån (FNB) () er Finlands nationale nyhedsbureau, beliggende i Helsinki. FNB deltager i den europæiske samarbejdsaftale ved navn Gruppe 39.

Eksterne henvisninger 
 Den officielle hjemmeside for Finska Notisbyrån (FNB) 

Nyhedsbureauer
Etableret i 1887
Egebjerg Fodbold

Egebjerg Fodbold har flere spillesteder, men klubhuset Ulbølle Stadion er beliggende på Rødkildevej 1, Ulbølle, 5762 V. Skerninge. Klubben har et hold placeret i Fyns serie 1.

Ekstern kilde/henvisning 
 Egebjerg Fodbolds officielle hjemmeside 
 S1 2007, pulje 1 

Fodboldklubber under DBU Fyn
Svendborg Kommune
Levestandard

Begrebet levestandard er et samlende mål for en række normative parametre, der skal beskrive hvor godt liv, man lever. Begrebet bruges både til at beskrive et enkelt individs liv, en gruppes liv eller et helt samfunds kollektive liv.

Inden for den økonomiske videnskab bruges metrikken BNI per indbygger ofte til at udtrykke et lands levestandard. Dette dækker over mængden af ydelser og materielle goder befolkningen har til rådighed. Der er dog visse farer ved at sammenligne levestandarden i et land udelukkende gennem BNI pr. indbygger da købekraften, som udtrykker ved hvor meget man kan købe for et bestemt pengebeløb, er forskellig fra land til land. En måde at undgå dette på er at anvende købekraftskorrigerede data, som beregnes af forskellige internationale organisationer som OECD og Verdensbanken.

Makroøkonomi
Økonomisk sociologi
Austria Presse Agentur

Austria Presse Agentur (APA) er Østrigs nationale nyhedsbureau, beliggende i hovedstaden Wien. APA har ca. 400 medarbejdere.

Bureauet ejes af de østrigske dagblade og ORF, der med 45.78 procent af aktierne er den største ejer.:

Kilder

Eksterne henvisninger 
 

Nyhedsbureauer
Medievirksomheder fra Østrig
Etableret i 1849
Statsejede virksomheder
Bygninger, konstruktioner og anlæg i Wien
United Press International

United Press International (UPI) er et amerikansk internationalt nyhedsbureau, som blev grundlagt i New York 1907. UPI havde sin storhedstid i det 20. århundrede, hvor det leverede materiale til mere end 6.000 medier. Fra omkring 1982 begyndte bureauet at skære ned og sælge dele af virkeomheden fra og i 1999 solgte bureauet en stor del at virksomheden fra til den største konkurrent, Associated Press (AP), og UPI har efterfølgende koncentreret som om niche-markeder.

Eksterne henvisninger
 

Nyhedsbureauer
Etableret i 1907
Paris-Tours 2007

Paris-Tours 2007 bliver arrangeret den 14. oktober 2007, og er den 101. udgaven af løbet. Starten finder sted i Saint-Arnoult-en-Yvelines udenfor Paris og mål er i Tours på en 252 km rute.

Paris-Tours, 252 km 
14-10-2007

UCI ProTour 2007
2007
Algemeen Nederlands Persbureau

Algemeen Nederlands Persbureau (ANP) er et hollandsk nyhedsbureau beliggende i hovedstaden Amsterdam.

Ekstern henvisning 
 Den officielle hjemmeside for Algemeen Nederlands Persbureau (ANP) 

Nyhedsbureauer
Medievirksomheder fra Nederlandene
Amsterdam
Agence Télégraphique Suisse

Agence Télégraphique Suisse (ATS) er et schweizisk nyhedsbureau beliggende i Zürich.

Ekstern henvisning 
 Den officielle hjemmeside hos Agence Télégraphique Suisse (ATS) 

Nyhedsbureauer
Hsin-Hau

Hsin-Hau (NCNA) er et kinesisk nyhedsbureau, grundlagt 1931 i den nordlige hovedstad Beijing.

Eksterne henvisninger 
 Den officielle hjemmeside hos Hsin-Hau (NCNA) 

Nyhedsbureauer
Kyodo Newas Service

Kyodo Newas Service (KNS) er et japansk nyhedsbureau, beliggende i hovedstaden Tokyo.

Eksterne henvisninger 
 Den officielle hjemmeside hos Kyodo Newas Service (KNS)

Nyhedsbureauer
Slaget

Slaget er et aften/nat orienteringsløb for voksne spejdere og andre friluftsfolk. 
Løbets mål er at give voksne spejdere nytænkende og alternative oplevelser og udfordringer,
der forhåbentlig også kan være med til at inspirere dem til aktiviteter i deres lokale spejdergruppe.

Løbet finder sted hvert år, efterhånden er det blevet fast at det finder sted 2. weekend i november. Første udgave blev afholdt 19. September 1997 og fjerde udgave fandt sted i marts 2001. Alle andre udgaver er blevet afholdt i den mørke periode imellem disse to tidspunkter på året. I første omgang blev det forsøgt at gøre med den første fredag i november fast, men da det faldt sammen med en populær dag i de fleste øldrikkende danskeres juletradition (J-Dag) er hovedreglen nu den anden lørdag i november. 
Løbende finder sted i Danmark – Østjylland. De geografiske ydrepunkter har indtil videre være: 
Randers, Helgenæs, Silkeborg og Egtved. 
Hver udgave af slaget gives et fortløbende nummer, fx Slaget1, Slaget2, Slaget3... osv.
løbet afholdtes i år 2007, i den 11. udgave, altså er navnet på løbet i 2008: Slaget12.
Slaget1 blev holdt under navnet Slaget om Galten Kommune, da kun spejdere fra daværende Galten kommune var inviteret, i området fra Galten til Silkeborg. 
De første fire udgaver, blev afholdt som en bestemt rute der skulle gennemføres, men fra Slaget5, som blev afholdt omkring Hammel, har formen været som et sløjfeløb.

Løbet er arrangeret af Klan Vildænderne hos KFUM-Spejderne i Danmark.

Placeringer for hidtil afholdte løb 
 Slaget 12, omkring Søften og Hinnerup.
 Slaget 11, Århus by primært.
 Slaget X, Randbøldal.
 Slaget 9, Skanderborg og omegn.
 Slaget 8, Imellem Århus og Skanderborg.
 Slaget 7, Mols.
 Slaget 6, omkring Randers.
 Slaget 5, Hammel og Frijsenborgskovene.
 Slaget 4, Århus-Odder-Galten.
 Slaget 3, Silkeborg-Galten.
 Slaget 2, syd og vest for Århus.
 Slaget 1, Galten-Silkeborg-Ry-Galten

Eksterne henvisninger 
 Slagets hjemmeside
 Klan Vildændernes hjemmeside .

Spejderløb
Australian Associated Press

Australian Associated Press (AAP) er et australsk nyhedsbureau, grundlagt i Sydney 1935. Det er ejet af News Corp Australia (45%), Fairfax Media (47%) og Seven West Media (8%).

Eksterne henvisninger 
 Officiel hjemmeside 

Nyhedsbureauer
Etableret i 1935
Forenede Sammenslutninger Hesselager-Oure-Gudme-Gudbjerg

FS HOGG er en forkortelse for Forenede sammenslutninger Hesselager.Oure.Gudme.Gudbjerg. Foreningen er beliggende på Østergade 52, 5874 Hesselager. Hogg blev grundlagt i 1977. Klubben har haft et hold placeret i Fyns serie 1 fra 1989-1992 og rykkede igen op i 2006.

Ekstern kilde/henvisning 
 FS. Hoggs officielle hjemmeside 
 S1 2007, pulje 1 

Fodboldklubber under DBU Fyn
Svendborg Kommune
Tumbling Dice

"Tumbling Dice" er en rock ’n’ roll sang som blev skrevet af Mick Jagger og Keith Richards til The Rolling Stones dobbeltalbum fra 1972 Exile on Main St., og den var albummets første single. Det er en af Rolling Stones favorit nummer til koncerter, og bliver næsten sunget ved hver eneste. Cover versioner er blevet skabt som diverse musik genre som for eksempel reggae, bluegrass og noise rock.

Indspilning 

”Tumbling Dice” blev indspillet i kælderen på Villa Nellcôte, nær Villefranche-sur-Mer, Frankrig. Metoden til indspilningen af Exile on Main St. var et bandet sov hele dagen, og indspillede med hvem der nu var der om natten.   

I teksten til Jump Back sagde Richards:” Jeg husker at jeg skrev riffet ovenpå, i et meget elegant værelse ud til vejen, og vi tog den med nedenunder igen den samme aften, og vi indspillede den.” Jagger fortalte at:” ”Tumbling Dice” blev skrevet for at passe til Keiths riff. Sangens tema var gambling og kærligheden, og det kom fra at han ”havde mange venner der på det tidspunkt plejede at tage til Las Vegas i weekenden .”

Mick Taylor, The Rolling Stones faste guitarist på det tidspunkt, spillede bass på dette nummer, da bassisten Bill Wyman var fraværende denne nat . Charlie Watts spillede trommer. Jim Price spiller trompet, og Bobby Keys saxofon. Mick Jagger spiller guitar sammen med Keith Richards. Koret i baggrunden blev dannet af Keith Richards, Clydie King og Vanetta Fields.

Singlen blev udgivet den 14. april, 1972. Den var The Rolling Stones 23. single i USA, og deres 17. i England. Nummeret blev nummer 7. i USA, og nummer 5. i England.

”Tumbling Dice” findes som live version på albummene Stripped, Rarities 1971-2003 og Love You Live. På opsamlingsalbummerne kan den findes på Jump Back: The Best of The Rolling Stones  og Forty Licks.

Et cover nummer af sangen blev et top 40 single hit for Linda Ronstadt i 1978 .

Eksterne kilder og henvisninger 

Officiel tekst 
Se The Rolling Stones live ”Tumbling Dice” fra 1972
Tekst og info om ”Tumbling Dice”
Facts om ”Tumbling Dice”

Fodnote 

Rolling Stones-sange
Singler fra 1972
Mætningsdykning

Mætningsdykning (også saturationsdykning efter det engelske saturation diving) er en dykkerdisciplin, hvor den enkelte dykker er holdt under tryk i længere perioder – op til 28 dage ad gangen.

Hvorfor mætningsdykning 
Mætningsdykning anvendes hvor der er behov for at udføre dykkeropgaver på store dybder – typisk mellem 50 og 200 meter. Begrebet mætning referer til det fænomen at dykkerens krop optager den maksimalt mulige mængde inaktive gas (overvejende nitrogen) og dermed er mættet.

Mætningsdykning har den fordel, at det giver længere arbejdstider (bundtider) og dermed er mere økonomisk idet dykkeren ikke skal bruge store mængder tid på dekomprimering mellem hver dyk.

Typiske steder hvor mætningsdykninger anvendes er ved boreplatforme, undervands-rør og kabler og bjærgningsoperationer på store dybder.

Mætningsdykningens udførsel 
Mætningsdykkeren lever i hele dykkerperioden under bund-trykket. Ved arbejder på 120 meter er trykket 13 atm.
Et dykkerskib er udstyrret med en tryktank, hvor mætningsdykkerne lever og en moon-pool hvor en lukket dykkerklokke kan kobles fra tryktanks-systemet og sænkes ned på arbejdsdybden.

Et mætningsdyks forløb kan være som følger:
 Dykkeren anbringes i en transportsluse (en sektion af tryktanken, der ikke er særligt stor) og trykkes langsomt ned til 120 meter.
 Når "dybden" er nået i transportslusen, føres dykkeren ind i opholdsrummet, hvor dykkeren opholder sig i de perioder dykkeren ikke arbejder. Mad og drikkevarer føres ind via en særlig medicinsluse (en lille sluse der kan tryksættes meget hurtigt) eller transportslusen.
 Dykkeren iklædes dykkergrej og værktøj anbringes på klokken ude fra. Dykkeren kravler op i klokken og lugerne i både klokken og tryktanken lukkes. Klokke-kraven trykudlignes med det omgivende tryk.
 Klokken løftes af kammeret og sænkes – typisk gennem en bundluge i skibet – ned på arbejdsdybden.
 Dykkeren kontrollerer at trykket uden for klokken er det samme som inden i klokken og såfremt det er åbner bund lugen og forlader klokken.
 Dykkeren tager nu værktøjet og påbegynder arbejdet.
 Efter endt arbejdet returnerer dykkeren til klokken, lukker lugen og klokken hejses op på skibet, hvor den anbringes på klokke-kraven.
 Når trykket i kraven er udlignet, kontrolleres det fra både klokken og kammeret og er det i orden, åbnes begge luger. Dykkeren kan nu forlade klokken og kravle ned i kammeret.

Uddannelse 
En mætningsdykker er normalt en uddannet og rutineret erhvervsdykker, med en ekstra uddannelse på 4-6 uger.

Erhvervsdykning
Stillingsbetegnelser
Schönbrunn dyrehave

Schönbrunn dyrehave er Wiens zoologiske have beliggende på arealer tilhørende Schönbrunn slot. Parken er grundlagt i 1752, hvilket gør den til verdens ældste dyrepark.

Beskrivelse 
I begyndelsen af 2004 fik parken tilføjet et polarområde, der nu huser dyr fra Arktis.
Schönbrunn dyrehave af en af verdens få zoologiske haver, der huser pandaer. Således blev den første pandaunge, der ikke var avlet ved kunstig befrugtning i Europa, født den 23. august 2007. Andre attraktioner inkluderer regnskovshuse, hvor den besøgende ledes igennem en efterligning af regnskoven i Amazonas, samt et akvarium, der afspejler Amazonfloden.

Referencer

Eksterne henvisninger 

Dyreparker
Bygninger, konstruktioner og anlæg i Wien
Ørje fort

Ørje fort ligger i Marker kommune i Østfold fylke i Norge. Fortet blev anlagt i 1902 og 1903, da det trak op til unionsopløsningen, for at dække hovedvejen gennem Ørje som var den vigtigste indfartsvej fra Sverige.

Fortet bestod af to dele: Nordre og søndre fort. Nordre fort lå sydvest for Ørje bro og sluser, søndre fort på Likollen, 1 km længere mod syd. Begge var delvis nedsprængt i fjeldet og bestykket med fire kanoner. 

Hvert af forterne havde to 105 mm kanoner og to 75 mm hurtigskydende fæstningskanoner. 

Fortet blev nedlagt i forbindelse med Karlstad-konventionen i 1905 og kanonerne demonteret og overført til Hegra Fæstningen.

Nordre fort blev delvis restaureret i 1991.

Østfold
Norges historie
Belga

Belga eller Agence télégraphique belge de Presse er et belgisk nyhedsbureau beliggende i Schaerbeek (Bruxelles).

Eksterne henvisninger 
 Official website

Nyhedsbureauer
Schaerbeek
Medievirksomheder fra Belgien
Vympel

Vympel (Russisk: Вымпел; som oversat betyder "Vimpel"/"Fane"), også kendt som "Vegagruppen" og "Spetsgruppa V" er en russisk paramilitær elite- og antiterrorismeenhed under først KGB og siden FSB.

Vympel blev oprettet under KGB generalen Drozdov den 19. august 1981, som en af en række hemmelige specielenheder, kaldt Spetsgruppa. Hver enhed havde sit ekspertområde. Vympel var oprettet under KGBs 7. direktorat (Direktoratet for udenlandske operationer) som var ansvarlig for internationale hemmelige oprationer. Oprettelsen var en formalisering af allerede etablerede mindre infiltrationsenheder. Vympel fik som arbejdsområde rekognoscering og infiltration bag fjendes linjer samt mere direkte operationer, så som sabotage, præcisionsangreb, snigmord, kidnapninger, beskyttelse og evakuering af sovjetiske borgere og bygninger uden for Sovjetunionens grænser. I 1983 oprettedes også en kampsvømmerenhed i Vympel med veteraner fra PDSS-enhederne. Uddannelsen til enheden indeholdt bl.a. luftbåren, maritim og landinfiltration.

Kadren i Vympel var veteraner fra ZENITH-gruppen, der bl.a. deltog i angrebet på Darulaman-paladset i Afghanistan, hvor den afghanske præsident blev henrettet. 

Vympel har udført operationer i Beirut i 1985 i forbindelse med en gidselaffære med russiske statsborgere. Medlemmer af gruppen har været stationeret i Østtyskland med opgaven at overtage Ramstein-basen sammen med 2. Garde Armé i tilfælde af krig. 

I 1987 udgjorde styrken omkring 500 mand og var en del af det nationale antiterrorberedskab med speciale i antiterrorvirksomhed mod nuklear terror. Fra 1991 fulgte enheden samme mønster som ALFA-enheden, og stormede bl.a. på ordre fra Boris Jeltsin Det Hvide Parlament i 1993. VYMPEL blev herefter underlagt den centrale vagtenhed under MVD, hvorefter mange af de erfarne medlemmer forlod gruppen og gik til den private sektor. Gruppen blev derefter nedlagt og efterfulgt af VEGA-gruppen (under MVD), men igen oprettet i 1994.

Eksterne henvisninger 
 Officiel hjemmeside 
 KGF/FSB Specialsyrker 

Sovjetunionens militær
Specialstyrker fra Rusland
Terrorangrebet i Beslan
Uffe Riis Sørensen

Uffe Riis Sørensen (født 30. september 1943 i Aalborg) er en tidligere dansk chefredaktør og administrerende direktør på det danske nyhedsbureau Ritzaus Bureau i København frem til den 1. januar 2008, hvor han gik på pension. Derefter blev stillingen overtaget af den tidligere DR-programdirektør Lars Vesterløkke.

Erhvervsfolk fra Danmark
Personer i Kraks Blå Bog
Paul Julius Reuter

Paul Julius Reuter (fulde navn Paul Julius Baron von Reuter, fødenavn Israel Beer Josaphat; født 21. juli 1816 i Kassel, død 25. februar 1899) var en tysk-født jødisk journalist, der grundlagde nyhedsbureauet Reuters.

I 1845, hvor han kaldte sig Joseph Josephat, rejste han til London. Kort tid efter ankomsten hertil, konverterede han til kristendommen, skiftede navn til Poul Julius Reuter og giftede sig efterfølgende med Ida Maria Elizabeth Clementine Magnus i Berlin.

Efter den mislykkede frihedsopstand eller revolution i Tyskland i 1848 forlod han Tyskland og slog sig midlertidigt ned i Paris, hvor han arbejdede for Charles-Louis Havas' nyhedsbureau, det senere Agence France-Presse (AFP).

På det tidspunkt, hvor telegrafen udvikledes, grundlagde Paul Reuter det første Reuters News Agency i Aachen i Tyskland, som blev specialiseret i at overføre informationer mellem Bruxelles og Aachen ved hjælp af brevduer. Denne strækning var et missing link i telegrafforbindelsen mellem Berlin og Paris, og brevduerne var gennem en periode betydeligt hurtigere end posttoget, hvilket gav Reuter hurtigere adgang til finansnyhederne fra Børsen i Paris. Men successen varede kun kort tid, og allerede i 1851 blev brevduerne overflødiggjort af en direkte telegraflinie.

Paul Reuter havde allerede på dette tidspunkt udviklet det speciale i finansnyheder, som fortsat er nyhedsbureauets største indtægtskilde. Da Paul Reuters i 1851 atter flyttede til London på opfordring af bl.a. ingeniøren Werner von Siemens etablerede han et kontor og nyhedsbureau ved Londons Børs (London Stock Exchange). Med grundlæggelsen af dette kontor grundlagde Paul Reuter samtidig nyhedsbureauet Reuters, der senere udviklede sig til det officielle britiske nyhedsbureau og et af verdens mest betydningsfulde finansielle nyhedsbureauer.

Den 17. marts 1857 fik Paul Reuter britisk statsborgerskab, og han deltog senere sammen med Havas og Bernhard Wolff i forhandlingerne af Paris-aftalen i 1859.

Referencer 

Nyhedsbureauer
Journalister fra Tyskland
Personer fra Kassel
Tyskere i 1800-tallet
Fort Sumter

Fort Sumter, ligger i Charleston, South Carolina. Det blev opkaldt efter general Thomas Sumter. Fortet er mest kendt for at være stedet, hvor de første skud i Den amerikanske borgerkrig blev affyret under slaget om Fort Sumter.

Fortets konstruktion 
Fort Sumter blev bygget efter Den britisk-amerikanske krig (1812) som ét i en række befæstninger på den sydlige amerikanske kyst. Byggeriet begyndte i 1829 og var endnu ikke afsluttet, da konflikten startede i 1860. 70.000 tons granit blev hentet i New England for at opbygge en sandbanke i indløbet til Charleston havn, som fortet behersker. Fortet bestod af en 5-sidet murstenskonstruktion, som var 55-60 meter lang på hver side. Murene var 1,5 meter tykke, og konstruktionen ragede mere end 15 meter op over lavvandsmærket. Det var konstrueret til at rumme 650 mand og 135 kanoner på 3 niveauer, men blev aldrig fuldt bestykket.

Slaget om Fort Sumter 

Den 26. december 1860, 5 dage efter at South Carolina var trådt ud af Unionen, flyttede Major Robert Anderson fra unionshæren sine 2 kompagnier af artillerister til det ufærdige fort fra Fort Moultrie, som ikke kunne forsvares. I de følgende måneder blev gentagne opfordringer til overgivelse ignoreret, men forsøg på undsætning nordfra blev også forhindret.
 
Den 12. april 1861 kl. 4.30 åbnede sydstatsbatterierne ild og fortsatte med at skyde på fortet i 34 timer. Ilden blev besvaret fra fortet, om end uden store resultater. Den 13. april overgav fortet sig og blev evakueret. Ingen unionssoldater døde under angrebet, mens en enkelt rebel forblødte, efter at være blevet såret af en kanon, som gik af ved et uheld.
Flaget fra Fort Sumter blev et populært, patriotisk symbol, efter at major Anderson vendte tilbage til Nordstaterne med det. Flaget findes stadig på fortets museum.

Fort Sumter efter slaget 
Med Fort Sumter i oprørernes hænder blev Charleston et hul i den amerikanske flådes blokade af oprørernes havne. For at lukke havnen måtte fortet generobres, men trods mange forsøg lykkedes det først at generobre fortet den 17. februar 1865, hvor generalmajor William T. Shermans hær rykkede nordpå fra Savannah i Georgia.
 
Ved borgerkrigens slutning var Fort Sumter en ruin. Den amerikanske hær forsøgte at genskabe den som en brugbar, militær installation. Den øverste etage blev revet ned, resten blev delvis genopbygget, og der blev installeret nye 100 punds riflede kanoner.
Fra 1876 til 1897 blev fortet blot benyttet som et ubemandet fyr. Ved starten af den spansk-amerikanske krig fik fortet fornyet militær betydning, og det blev renoveret. Under 1. verdenskrig bemandede en lille garnison 2 riflede 12” kanoner. Efter at have været benyttet som turistattraktion i mellemkrigsårene blev der installeret to 90-mm luftværnskanoner under 2. verdenskrig.
Fortet blev et national mindesmærke i 1948 og administreres i dag af U.S. National Park Service.

Referencer 
 National Park Service's Officiel Hjemmeside for Fort Sumter 
 Tidslinie og fortælling om slaget om Fort Sumter 

Slag i den amerikanske borgerkrig i South Carolina
Historiske steder i USA
USA's militæranlæg
Beskyttede områder i USA